
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 200 

29 Νοεμβρίου 1994 


Π ΕΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

366 Καθορισμός δημοσίας εορτής στην κοινότητα 

Ακοβου του Νομού Αρκαδίας. 1 

367 Προσαρμογή του Κ.Ν. 2190/1920 περί ανωνύμων 

εταιρειών, όπως ισχύει, προς τις διατάξεις της 
Οδηγίας 86/635/ΕΟΚ του Συμβουλίου της 8ης 
Δεκεμβρίου 1986 «για του ετήσιους και ενοποιη¬ 
μένους λογαριασμούς των Τραπεζών και λοιπών 
άλλων χρηματοπιστωτικών ιδρυμάτων» και μερι¬ 
κώς, προς τις διατάξεις της τετάρτης Οδηγίας 
78/660/ΕΟΚ του Συμβουλίου της 25ης Ιουλίου 
1978 «περί των ετησίων λογαριασμών εταιρειών 
ορισμένων μορφών». 2 

ΑΠΟΦΑΣΕΙΣ 

Τροποποίηση της ΠΔ/ΤΕ 2325/2.8.94 . 3 

Κατάργηση της δυνατότητας επένδυσης σε έντοκα 
γραμμάτια του Δημοσίου τμήματος των εντόκων 
^υποχρεωτικών καταθέσεων των τραπεζών στην 

Τράπεζα της Ελλάδος. 4 

Έγκριση ίδρυσης και λειτουργίας στην Ελλάδα Γρα¬ 
φείου Αντιπροσωπείας της αλλοδαπής τράπεζας 
ΡΙτΐΙΐρρίηβ ΟοητπτβΓαεΙ ΙπίβητεΐίοΓοΙ ΒεηΚ με έδρα 
την Μανίλα των Φιλιππινών . 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 366 (1) 

Καθορισμός δημοσίας εορτής στην κοινότητα Ακοβου του 
Νομού Αρκαδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 ■ Τη διάταξη του άρθρου 1 του ΑΝ 198/1967 (Α' 215). 

2. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/1992 
(Α’ 15 $). 

3. Την ΥΠ 121/13.7.1994 απόφαση του Πρωθυπουρ¬ 
γού (Β' 550). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 


5. Την 591/1994 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού 
Εσωτερικών αποφασίζουμε: 

Άρθρο 1 

1. Ορίζεται η προηγουμένη ίου Αγίου Πνεύματος ημέρα 
Κυριακή, επέτειος της μάχης των υπό τον Θεόδωρο Κο- 
λοκοτρώνη επαναστατημένων Ελλήνων κατά των στρα¬ 
τευμάτων του Ιμπραήμ το έτος 1825 στην τοποθεσία Δρα- 
μπάλα, δημόσια εορτή για την κοινότητα Ακοβου του 
Νομού Αρκαδίας. 

Άρθρο 2 

Η οργάνωση και τέλεση της εορτής ανήκει στην αρμο¬ 
διότητα του νομάρχη. 

Στον Αναπληρωτή Υπουργό Εσωτερικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 21 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΑΝΑΠΛ. ΥΠΟΥΡΓΟΣ ΕΣΩΤΕΡΙΚΟΝ 

ΓΕΩΡΓΙΟΣ ΔΑΣΚΑΛΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 367 (2) 

Προσαρμογή του Κ.Ν. 2190/1920 περί ανωνύμων εται¬ 
ρειών, όπως ισχύει, προς τις διατάξεις της Οδηγίας 86/ 
635/ΕΟΚ του Συμβουλίου της 8ης Δεκεμβρίου 1986 
«για του ετήσιους και ενοποιημένους λογαριασμούς 
των Τραπεζών και λοιπών άλλων χρηματοπιστωτικών 
ιδρυμάτων» και μερικώς, προς τις διατάξεις της τετάρ¬ 
της Οδηγίας 78/660/ΕΟΚ του Συμβουλίου της 25ης 
Ιουλίου 1978 «περί των ετησίων λογαριασμών εται¬ 
ρειών ορισμένων μορφών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 4 και 5 του Ν. 1338/ 

1983 «Εφαρμογή του Κοινοτικού Δικαίου» (Α’ 34), όπως οι 
δύο πρώτες από αυτές έχουν αντικατασταθεί και τροπο¬ 
ποιηθεί αντιστοίχως με το άρθρο 65 του Ν. 1892/1990 και 
με τα άρθρα 6 παραγρ. 4 του Ν. 1440/1984 και 31 του Ν. 

2076/1992». 

2. Το άρθρο 29Α του Ν. 1558/85 (ΦΕΚ 137/Α/85), 
όπως προστέθηκε με το άρθρο 27 του Ν. 2081/92 (ΦΕΚ 
154/Α/92). 

3. Το γεγονός ότι από το παρόν Προεδρικό Διάταγμα 
δεν προκαλείται δαπάνη σε βάρος του κρατικού προϋπο¬ 
λογισμού. 

4. Την με αριθμό 359/1994 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Εθνικής Οικονομίας, Οικονομικών και Εμπορίου, αποφα¬ 
σίζουμε: 

Αρθρο 1 

Σκοπός του διατάγματος αυτού είναι η προσαρμογή της 
ελληνικής νομοθεσίας περί ανωνύμων εταιρειών προς τις 
διατάξεις της Οδηγίας 86/635/ΕΟΚ του Συμβουλίου της 
8ης Δεκεμβρίου 1986 «για τους ετήσιους και ενοποιημέ¬ 
νους λογαριασμούς των Τραπεζών και λοιπών άλλων χρη¬ 
ματοπιστωτικών ιδρυμάτων» (ΕΕΙ_ 372/1/31.12.86), και 
μερικώς προς τις διατάξεις της τέταρτης οδηγίας 78/660/ 
ΕΟΚ του Συμβουλίου της 25ης Ιουλίου 1978 «περί των 
ετησίων λογαριασμών εταιρειών ορισμένων μορφών» 
(ΕΕΝ 222/11/14.8.78). 

Άρθρο 2 

1. Η περίπτωση η’ του άρθρου 7α του Κωδ. Ν. 2190/ 
1920 αντικαθίσταται ως εξής: 

«η. Οι μηνιαίες λογιστικές καταστάσεις των Τραπεζών, 
των υποκαταστημάτων των αλλοδαπών Τραπεζών, καθώς 
και η λογιστική κατάσταση του άρθρου 46». 

2. Στο άρθρο 41 του Κωδ. Ν. 2190/1920 προστίθεται 
παράγρ. 3 στην οποία μεταφέρεται και εντάσσεται το κεί¬ 
μενο του άρθρου 53α του ίδιου νόμου. 

3. Στο άρθρο 53α μεταφέρεται και εντάσσεται το κεί¬ 
μενο του άρθρου 110, που προστέθηκε στον Κωδ. Ν. 
2190/1920 με το άρθρο 19 του ΠΔ 498/1987. 

Άρθρο 3 

(άρθρα 31 παραγρ. 1 περ. γ και 39 Τέταρτης Οδηγίας 78/ 
660/ΕΟΚ) 

1. Η παραγρ. 6 του άρθρου 43 του Κωδ. Ν. 2190/1920 
αντικαθίσταται ως εξής: 

«6. Για την αποτίμηση των συμμετοχών και χρεωγράφων 
εφαρμόζονται τα ακόλουθα: 

α) Οι μετοχές ανωνύμων εταιρειών, οι ομολογίες και τα 
λοιπά χρεώγραφα, καθώς και οι συμμετοχές σε επιχειρή¬ 
σεις που δεν έχουν την μορφή ανώνυμης εταιρείας, αποτι- 
μούνται στην κατ' είδος χαμηλότερη τιμή, μεταξύ της τι¬ 
μής κτήσεώς τους και της τρέχουσας τιμής τους. 

β) Ως τρέχουσα τιμή, για την εφαρμογή αυτού του Νό¬ 
μου, θεωρείται: 

(βα) Για τους εισηγμένους στο Χρηματιστήριο τίτλους 
(μετοχές, ομολογίες, κ.λπ.), ο μέσος όρος της χρηματι¬ 
στηριακής τιμής τους κατά τον τελευταίο μήνα της χρή- 
σεως. 

(ββ) Γα τα μερίδια αμοιβαίων κεφαλαίων, ο μέσος όρος 
της καθαρής τιμής τους κατά τον τελευταίο μήνα της χρή- 
σεως. 

(βγ) Γ ια τις μετοχές ανωνύμων εταιρειών, που δεν είναι 
εισηγμένες στο Χρηματιστήριο, τις συμμετοχές σε άλλες 
(πλην ΑΕ) επιχειρήσεις και τους τίτλους με χαρακτήρα ακι- 
νητοποιήσεων των άλλων αυτών επιχειρήσεων, που συ¬ 


ντάσσουν οικονομικές καταστάσεις σύμφωνα με τις διατά¬ 
ξεις αυτού του Νόμου, η εσωτερική λογιστική αξία των με¬ 
τοχών ή των συμμετοχών ή των τίτλων των επιχειρήσεων 
αυτών, όπως προκύπτει από το νόμιμα συνταγμένο τελευ¬ 
ταίο ισολογισμό τους. 

Στην περίπτωση που ο τελευταίος νόμιμα συνταγμένος 
ισολογισμός των πιο πάνω επιχειρήσεων, με βάση τα δε¬ 
δομένα του οποίου προσδιορίστηκε η τρέχουσα τιμή των 
μη εισηγμένων στο Χρηματιστήριο μετοχών ή συμμετοχών 
σε λοιπές (πλην ΑΕ) επιχειρήσεις, δεν έχει ελεγχθεί από 
αναγνωρισμένο κατά νόμο ελεγκτή, αναγράφεται σημεί¬ 
ωση στον Ισολογισμό και στο προσάρτημα στην οποία ανα- 
φέρεται ότι, στους αντίστοιχους λογαριασμούς του ενερ¬ 
γητικού περιλαμβάνονται και μετοχές ανωνύμων εται¬ 
ρειών ή συμμετοχές σε λοιπές (πλην ΑΕ) επιχειρήσεις συ¬ 
γκεκριμένης αξίας κτήσεως (ή αποτιμήσεως) αντίστοιχα 
μη εισηγμένες στο Χρηματιστήριο και ότι ο Ισολογισμός (ή 
οι ισολογισμοί), με βάση τον οποίο έγινε ο προσδιορισμός 
της εσωτερικής λογιστικής αξίας αυτών των μετοχών και 
συμμετοχών, δεν έχει ελεγθεί από αναγνωρισμένο κατά 
νόμο ελεγκτή. 

γ) Γ ια την τιμή (αξία) κτήσεως των συμμετοχών και χρε¬ 
ωγράφων εφαρμόζονται τα οριζόμενα στις περιπτ. 2 και 3 
της παραγρ. 2.2.112 του άρθρου 1 του ΠΔ 1123/1980. 

Ειδικά για τους τίτλους σταθερού εισοδήματος (ομολο¬ 
γιών, ομολόγων του Ελληνικού Δημοσίου, Τραπεζικών 
ομολόγων και εντόκων γραμματίων του Ελληνικού Δημο¬ 
σίου) των οποίων η διαπραγμάτευση στο Χρηματιστήριο γί¬ 
νεται στην καθαρή τιμή τους, δίχως το δεδουλευμένο μέ¬ 
χρι την αγορά τους τόκο, αξία (τιμή) κτήσεώς τους είναι η 
καθαρή τιμή τους αυτή, που καταχωρείται σε ιδιαίτερους 
υπολογαριασμούς με την ονομασία «αξία κτήσεως τίτλων» 
ενταγμένους στους λογαριασμούς κάθε είδους τίτλων 
σταθερού εισοδήματος. 

Για την μέθοδο υπολογισμού της τιμής κτήσεως των 
συμμετοχών και χρεωγράφων, εφαρμόζεται η περ. β' της 
επόμενης παραγρ. 7. 

δ) Όταν η τρέχουσα τιμή είναι χαμηλότερη της τιμής 
κτήσεως, η διαφορά χρεώνεται στο λογαριασμό 68.01 
«Προβλέψεις για υποτιμήσεις συμμετοχών και χρεωγρά¬ 
φων» του Γ ενικού Λογιστικού Σχεδίου του ΠΔ 1123/1980, 
με πίστωση αντίστοιχων αντίθετων λογαριασμών προβλέ¬ 
ψεων κατά κατηγορία τίτλων, που δημιουργούνται στους 
λογαριασμούς 18.00.99, 18.01.99 και 34.99 του ίδιου 
ΠΔ. 

Κατά τον επανυπολογισμό των προβλέψεων, που γίνε¬ 
ται στο τέλος κάθε επόμενης χρήσεως, σύμφωνα με τα 
παραπάνω αναπροσαρμόζονται τα ποσά των προβλέ¬ 
ψεων, που εμφανίζονται στους πιο πάνω αντίθετους λο¬ 
γαριασμούς, με βάση τα δεδομένα της νέας χρήσεως, είτε 
με χρέωση των υπολογαριασμών του λογαριασμού 68 
(σχηματισμός συμπληρωματικής προβλέψεως), είτε με πί¬ 
στωση των υπολογαριασμών του λογαριασμού 84.00 
«έσοδα από αχρησιμοποίητες προβλέψεις προηγουμένων 
χρήσεων» του Π.Δ. 1123/1980. 

ε) Γ ια τον προσδιορισμό της δραχμικής τρέχουσας αξίας 
των κινητών αξιών (χρεωγράφων και άλλων τίτλων) σε ξένο 
νόμισμα, εφαρμόζονται αναλόγως οι σχετικές διατάξεις 
της υποπαραγρ. 2.3.301 του άρθρου 1 του ΠΔ 1123/ 
1980, όπως ισχύει. 

στ) Τα κάθε φύσεως χρεώγραφα και τίτλοι, που έχουν 
χαρακτήρα προθεσμιακής κατάθεσης και δεν έχουν εισα- 

χθεί στο Χρηματιστήριο, αποτιμούνται στην κατ’ είδος πα¬ 
ρούσα αξίας του κατά την ημέρα κλεισίματος του ισολογι¬ 
σμού, η οποία προσδιορίζεται με βάση το ετήσιο επιτόκιο 
του κάθε χρεωγράφου ή τίτλου». 

2 . Η περίπτ. α’ της παραγρ. 7 του άρθρου 43 του Κ.Ν. 
2190/1920 αντικαθίσταται ως εξής: 

«7.α. Τα αποθέματα, εκτός από τα υπολείμματα, τα 
υποπροϊόντα και τα ελαττωματικά προϊόντα, αποτιμούνται 
στην κατ' είδος χαμηλότερη τιμή, μεταξύ της τιμής κτή¬ 
σεως ή του κόστους παραγωγής τους και της τιμής στην 
οποία η επιχείρηση δύναται να τα αγοράσει (τρέχουσα τιμή 
αγοράς) ή να τα παράγει (τρέχουσα τιμή αναπαραγωγής) 
κατά την ημέρα κλεισίματος του ισολογισμού. 

Εάν η τρέχουσα τιμή αγοράς ή αναπαραγωγής είναι χα¬ 
μηλότερη από την τιμή κτήσεως ή το ιστορικό κόστος πα¬ 
ραγωγής, αλλά μεγαλύτερη από την καθαρή ρευστοποιή¬ 
σιμη αξία, τότε η αποτίμηση γίνεται στην καθαρή ρευστο¬ 
ποιήσιμη αξία. 

Τα υπολείμματα, τα υποπροϊόντα, τα ελαττωματικά 
προϊόντα και τα συμπαράγωγα προϊόντα, αποτιμούνται 
σύμφωνα με όσα ορίζονται στις περιπτ. 3,4,11,12,13 και 
14 της παρ. 2.2.205 του άρθρου 1 του ΠΔ 1123/1980. 

Για την εφαρμογή των διατάξεων της παρούσας παρα¬ 
γράφου λαμβάνονται υπόψη οι εννοιολογικοί προσδιορι¬ 
σμοί της τιμής κτήσεως, της τρέχουσας τιμής αγοράς, του 
ιστορικού κόστους παραγωγής και της καθαρής ρευστο¬ 
ποιήσιμης αξίας, που ορίζονται στις περιπτ. 6, 8, 9 και 10 
της παραγρ. 2.2.205 του άρθρου 1 του ΠΔ 1123/1980». 

Αρθρο 4 

Μετά το άρθρο 109 του Κ.Ν. 2190/1920, που προστέ¬ 
θηκε με το άρθρο 18 του Π.Δ. 498/1987, τίθεται ο τίτλος 
«ΚΕΦΑΛΑΙΟ 14ο» - Ετήσιοι και ενοποιημένοι λογαριασμοί 
(οικονομικές καταστάσεις) των Πιστωτικών Ιδρυμάτων και 
λοιπών άλλων χρηματοδοτικών ιδρυμάτων» και προστίθε¬ 
νται και νέα άρθρα 110, 111, 112, 113, 114, 115, 116, 
117, 118, 119, 120, 121, 122, 123,124, 125, 126, 127, 

128,129,130 και 131, ως ακολούθως: 

«ΤΜΗΜΑ Γ 

Εισαγωγικές διατάξεις και πεδίο εφαρμογής 
Άρθρο 110 

1. (Άρθρο 2 της Οδηγίας 86/635/ΕΟΚ). 

Οι διατάξεις των επομένων άρθρων 111 έως και 131 
εφαρμόζονται: 

α) στα πιστωτικά και β) χρηματοδοτικά ιδρύματα, όπως η 
έννοιά τους καθορίζεται στο άρθρο 2 περιπ. 1 και 6 του Ν. 
2076/92 (ΦΕΚ τ.Α/130), που έχουν την μορφή της Ανώ¬ 
νυμης Εταιρείας και εδρεύουν στην Ελλάδα. Οι διατάξεις 
αυτές δεν εφαρμόζονται στην Τράπεζα της Ελλάδος, στο 
Ταχυδρομικό Ταμιευτήριο και στο Ταμείο Παρακαταθη¬ 
κών και Δανείων. 

2. Όπου οι διατάξεις του παρόντος αναφέρονται σε πι¬ 
στωτικά ιδρύματα, περιλαμβάνονται και τα χρηματοδοτικά 
ιδρύματα». 

Άρθρο 111 

(Άρθρο 2 της Οδηγίας 86/635/ΕΟΚ) 

1. Με την επιφύλαξη του άρθρου 110, για την κατάρτιση 
των λογαριασμών (οικονομικών καταστάσεων) και της εκ- 
θέσεως διαχειρίσεως των πιστωτικών ιδρυμάτων, εφαρ¬ 


μόζονται οι διατάξεις των άρθρων 36, 37, 38, 41,42, 42α 
παραγρ. 1 -3 και 5, 42β παραγρ. 1 -2 και 4-7,42δ παραγρ. 
2,42ε παραγρ. 1 -5,7-14 και 15 περ. β, 43,43α παραγρ. 1 
περίπτ. β, 3 και 4,43β παραγρ. 2,44,44α, 45,46 και 46α 
όπως αυτές τροποποιήθηκαν και ισχύουν εφόσον στις δια¬ 
τάξεις των επόμενων άρθρων 112 έως 129 δεν ορίζεται 
διαφορετικά. 

2. Όπου οι διατάξεις που μνημονεύονται στην προηγού¬ 
μενη παράγραφο καθώς και στην παρ. 1 του άρθρου 130 
παραπέμπουν, για την διάρθρωση (δομή) του ισολογισμού, 
των αποτελεσμάτων χρήσεως και του πίνακα διαθέσεως 
αποτελεσμάτων, στα άρθρα 42γ και 42δ, θεωρείται η πα¬ 
ραπομπή αυτών στα άρθρα 113 και 124. 

3. Η παραπομπή στους κανόνες αποτιμήσεως του άρ¬ 
θρου 43, υπό των διατάξεων που μνημονεύονται στις παρ. 

1 του παρόντος άρθρου και παραγρ. 1 του άρθρου 130, 
θεωρείται ότι γίνεται στο άρθρο 43 λαμβανομένων υπόψη 
και των άρθρων 127 και 128. 

4. Όπου οι διατάξεις που μνημονεύονται στην παραγρ. 

1 του παρόντος άρθρου αναφέρονται σε λογαριασμούς 
ισολογισμού, το αντίστοιχο των οποίων δεν προβλέπεται 
στις σχετικές διατάξεις των άρθρων 112-129, θεωρείται 
ότι οι διατάξεις αυτές αναφέρονται στους λογαριασμούς 
του υποδείγματος ισολογισμού που παραπέμπει το άρθρο 
113, στους οποίους περιέχονται τα αντίστοιχα περιου¬ 
σιακά στοιχεία». 

ΤΜΗΜΑ II 

«Γενικές διατάξεις για την δομή και διάρθρωση 
του ισολογισμού 

Άρθρο 112 

(άρθρο 3 Οδηγίας 86/635/ΕΟΚ) 

Η συγχώνευση των λογαριασμών κατά τους όρους του 
άρθρου 42β παραγρ. 4 είναι δυνατή, για τα πιστωτικά ιδρύ¬ 
ματα, μόνο όσον αφορά τις υποδιαιρέσεις των λογαρια¬ 
σμών του ισολογισμού και των αποτελεσμάτων χρήσεως, 
οι οποίες είναι αριθμημένες με μικρά γράμματα». 

«Άρθρο 113 

(άρθρο 4 Οδηγίας 86/635/ΕΟΚ) 

Ο ισολογισμός καταρτίζεται σε δύο παράπλευρα σκέλη, 
στο πρώτο από τα οποία περιλαμβάνεται το ενεργητικό και 
στο δεύτερο το παθητικό, σύμφωνα με το υπόδειγμα της 
παραγρ. 4.1.103 του άρθρου 1 του ΠΔ 384/1992 «περί 
ορισμού του περιεχομένου και του χρόνου ενάρξεως της 
εφαρμογής του Κλαδικού Λογιστικού Σχεδίου για τις Τρά¬ 
πεζες (ΦΕΚ τ.Α/210/31.12.92), σε συνδυασμό με όσα 
ορίζονται στις παραγρ. 4.101 και 4.102 του άρθρου 1 του 
ίδιου ΠΔ, αναφορά με το περιεχόμενο κάθε λογαριασμού 
του ισολογισμού αυτού». 

«Άρθρο 114 

(άρθρα 5, 6 και 7 Οδηγίας 86/635/ΕΟΚ) 

1. Στο προσάρτημα πρέπει να αναφέρονται χωριστά: 

- για καθένα από τους λογαριασμούς 2 έως 5 του ενεργη¬ 
τικού του υποδείγματος ισολογισμού που αναφέρεται στο 
προηγούμενο άρθρο, οι απαιτήσεις κατά συνδεδεμένων 
επιχειρήσεων και οι απαιτήσεις, κατά συμμετοχικού ενδια- 
* φέροντος επιχειρήσεων (συνδεδεμένων επιχειρήσεων με 
τις οποίες το πιστωτικό ίδρυμα έχει δεσμό συμμετοχής) 
είτε υπάρχει γι' αυτές παραστατικός τίτλος είτε όχι, 

- για καθένα από τους λογαριασμούς του παθητικού με 
αριθμούς 1,2, 3 και 7 του Ιδιου, όπως προηγούμενα, υπο¬ 
δείγματος ισολογισμού, οι υποχρεώσεις προς συνδεδεμέ- 
νες επιχειρήσεις και οι υποχρεώσεις προς επιχειρήσεις 
συμμετοχικού ενδιαφέροντος, είτε υπάρχουν γι’ αυτές 
παραστατικοί τίτλοι είτε όχι. 

2. Επίσης, στο προσάρτημα αναγράφονται χωριστά, ως 
υποδιαιρέσεις των λογαριασμών του υποδείγματος ισολο¬ 
γισμού του προηγούμενου άρθρου και των υποδιαιρέσεων 
της προηγούμενης παραγράφου, οι μειωμένης εξασφαλί- 
σεως απαιτήσεις του ενεργητικού. 

3. θεωρούνται ως μειωμένης εξασφαλίσεως απαιτήσεις 
τα στοιχεία του ενεργητικού τα οποία, ανεξάρτητα από το 
αν υπάρχει γι’ αυτά παραστατικός τίτλος ή όχι, απορρέουν 
από δικαιώματα που, σε περίπτωση εκκαθάρισης ή πτώ¬ 
χευσης, μπορούν να ασκηθούν μόνο μετά την ικανοποίηση 
των λοιπών πιστωτών». 

«Άρθρο 115 

(άρθρο 8 Οδηγίας 86/635/ΕΟΚ) 

1 · Τα στοιχεία του ενεργητικού, τα οποία το πιστωτικό 
ίδρυμα έχει δεσμεύσει για εγγύηση ίδιων υποχρεώσεων ή 
υποχρεώσεων τρίτων ή έχει δώσει ως εγγύηση σε τρίτους, 
θα εξακολουθούν να εμφανίζονται στους οικείους λογα¬ 
ριασμούς του ισολογισμού. 

2. Τα περιουσιακά στοιχεία του έχουν δεσμευθεί υπέρ 
του πιστωτικού ιδρύματος ή που έχουν δοθεί σαν εγγύ¬ 
ηση, δεν πρέπει να εμφανίζονται στον ισολογισμό του, 
εκτός αν πρόκειται για χρήματα κατατεθειμένα σ’ αυτό το 
ίδιο το πιστωτικό ίδρυμα. Τα περιουσιακά αυτά στοιχεία 
εμφανίζονται στους λογαριασμούς τάξεως (λογαριασμοί 
εκτός ισολογισμού)».] 

«Άρθρο 116 

(άρθρα 9,10 και 11 Οδηγίας 86/635/ΕΟΚ) 

1. Σε περίπτωση χορηγήσεως δανείου από όμιλο πιστω¬ 
τικών ιδρυμάτων, καθένα από τα ιδρύματα αυτά υποχρε- 
ούται να εμφανίζει στον ισολογισμό του μόνο το ποσό της 
συνεισφοράς του στο συνολικό ποσό της χρηματοδοτή- 
σεως. Αν το ποσό της συμμετοχής, για το οποίο εγγυάται 
ένα πιστωτικό ίδρυμα, είναι ανώτερο από το ποσό με το 
οποίο συμμετέσχε στη χρηματοδότηση, το επιπλέον αυτό 
ποσό της εγγυήσεως εμφανίζεται ως ενδεχόμενη υποχρέ¬ 
ωση στους εκτός ισολογισμού λογαριασμούς τάξεως. 

2. Τα κεφάλαια τα οποία το πιστωτικό ίδρυμα διαχειρί¬ 
ζεται επ’ ονόματί του, αλλά για λογαριασμό τρίτου, εμφα¬ 
νίζονται στον ισολογισμό του εφόσον τα αντίστοιχα στοι¬ 
χεία του ενεργητικού ανήκουν στην κυριότητα του πιστω¬ 
τικού ιδρύματος. Τα στοιχεία του ενεργητικού και οι υπο¬ 
χρεώσεις του είδους αυτού εμφανίζονται στον ισολογι¬ 
σμό, κατανεμημένες και συγχωνευμένες στους διάφο¬ 
ρους λογαριασμούς του ενεργητικού και του παθητικού. 
Στο προσάρτημα παρατίθεται σχετικός πίνακας με τους 
λογαριασμούς και τα αντίστοιχα ποσά τους. 

3. Τα περιουσιακά στοιχεία κυριότητας τρίτων, που πα- 
ραλαμβάνει και κατέχει το πιστωτικό ίδρυμα επ’ ονόματι 
και για λογαριασμό των τρίτων εμφανίζονται στους εκτός 
ισολογισμού λογαριασμούς τάξεως. 

4. θεωρούνται πληρωτέα εν όιμει μόνο τα ποσά που δύ- 
νανται να αναληφθούν οποτεδήποτε, χωρίς προειδοποί- 


ηση, ή για τα οποία έχει συμφωνηθεί προειδοποίηση διάρ¬ 
κειας 24 ωρών ή μιας εργάσιμης ημέρας». 

«Άρθρο 117 

(άρθρο 12 Οδηγίας 86/635/ΕΟΚ) 

1. Με τον όρο «πράξεις προσωρινής εκχώρησης» νοού¬ 
νται οι πράξεις με τις οποίες ένα πιστωτικό Ιδρυμα ή ένας 
πελάτης (ο εκχωρών) εκχωρεί σε άλλο πιστωτικό ίδρυμα ή 
πελάτη (τον εκδοχέα) στοιχεία του ενεργητικού που του 
ανήκουν, όπως αξιόγραφα, απαιτήσεις ή κινητές αξίες, με 
πρόβλεψη επανεκχωρήσης των εν λόγω στοιχείων του 
ενεργητικού στον εκχωρούντο σε συμφωνημένη τιμή. 

2. Εάν ο εκδοχέας αναλαμβάνει την ευθύνη να επανεκ- 
χωρήσει τα στοιχεία του ενεργητικού σε ορισμένη ημερο¬ 
μηνία ή σε ημερομηνία που θα ορίσει ο εκχωρών, τότε 
πρόκειται για πράξη προσωρινής εκχώρησης βάσει σύμβα¬ 
σης πώλησης με σύμφωνο εξωνήσεως. 

3. Εάν, αντίθετα, ο εκδοχέας έχει μόνο δικαίωμα να 
επανεκχωρήσει τα στοιχεία του ενεργητικού στην τιμή εκ¬ 
χώρησης ή σε άλλη τιμή που συμφωνείται εκ των προτέ- 
ρων και σε ημερομηνία που έχει ήδη ορισθεί ή θα καθορι- 
σθεί αργότερα, πρόκειται για πράξη προσωρινής εκχώρη¬ 
σης βάσει οριστικής σύμβασης πώλησης με σύμφωνο εξω¬ 
νήσεως. 

4. Στην περίπτωση των πράξεων προσωρινής εκχώρη¬ 
σης που προβλέπει η παράγραφος 2, τα εκχωρούμενα 
στοιχεία του ενεργητικού συνεχίζουν να εμφανίζονται 
στον ισολογισμό του εκχωρούντος. Το τίμημα της εκχώρη¬ 
σης που εισπράττει ο εκχωρών εμφανίζεται σαν υποχρέ¬ 
ωση προς τον εκδοχέα και η αξία των εκχωρουμένων στοι¬ 
χείων του ενεργητικού εμφανίζεται στο προσάρτημα των 
λογαριασμών (οικονομικών καταστάσεων) του εκχωρού¬ 
ντος, καθώς και στους προβλεπόμενους από το άρθρο 
123 λογαριασμούς εκτός ισολογισμού (λογαριασμούς τά¬ 
ξεως) του εκχωρούντος. Ο εκδοχέας δεν έχει δικαίωμα να 
εμφανίσει στον ισολογισμό του τα αποκτηθέντα στοιχεία 
του ενεργητικού. Το τίμημα της εκχώρησης που καταβά¬ 
λει ο εκδοχέας εμφανίζεται ως απαίτηση κατά του εκχω¬ 
ρούντος. 

5. Αντίθετα, στην περίπτωση των πράξεων προσωρινής 
εκχώρησης που προβλέπει η παράγραφος 3, ο εκχωρών 
δεν έχει πλέον δικαίωμα να εμφανίσει στον ισολογισμό 
του τα εκχωρούμενα στοιχεία του ενεργητικού τα οποία 
εμφανίζονται στο ενεργητικό του εκδοχέα. Ο εκχωρών 
εμφανίζει στους εκτός ισολογισμού λογαριασμούς τάξεως 
του άρθρου 123 και συγκεκριμένα στο λογαριασμό 2 αυ¬ 
τών ένα ποσό, ίσο με το τίμημα που έχει συμφωνηθεί για 
την περίπτωση εξωνήσεως. 

6. Οι πράξεις συναλλάγματος υπό προθεσία, οι χρηματι¬ 
στηριακές πράξεις υπό προθεσμία, οι πράξεις έκδοσης τί¬ 
τλων με τις οποίες ο εκδότης αναλαμβάνει την υποχρέωση 
να εξαγοράσει το σύνολο ή μέρος των ομολογιών πριν από 
τη λήξη τους, καθώς και άλλες ανάλογες πράξεις, δεν 

αποτελούν πράξεις προσωρινής εκχώρησης κατά την έν¬ 
νοια του παρόντος άρθρου». 

«ΤΜΗΜΑ III 

Ειδικές διατάξεις για ορισμένους λογαριασμούς 

του υποδείγματος ισολογισμού του άρθρου 113 

Αρθρο 118 

(άρθρα 13 και 14 Οδηγίας 86/635/ΕΟΚ) 

1. Στο λογαριασμό 1 του ενεργητικού «Ταμείο και Δια¬ 
θέσιμα στην Κεντρική Τράπεζα» περιλαμβάνονται τα ακό¬ 
λουθα: 

α) Το ταμείο, το οποίο περιλαμβάνει τα νομίσματα που 
κυκλοφορούν νόμιμα, συμπεριλαμβανομένων των ξένων 
χαρτονομισμάτων και κερμάτων. 

β) Τα διαθέσιμα στην Τράπεζα της Ελλάδος, στα οποία 
περιλαμβάνονται μόνο τα κατατεθειμένα στην Τράπεζα 
της Ελλάδος περιουσιακά στοιχεία που ανά πάσα στιγμή 
αντιπροσωπεύουν πραγματικά διαθέσιμα. 

Οι υπόλοιπες απαιτήσεις κατά της Τράπεζας Ελλάδος 
εμφανίζονται στο λογαριασμό 3 του ενεργητικού «Απαιτή¬ 
σεις κατά πιστωτικών ιδρυμάτων». 

2. Στο λογαριασμό 2 του ενεργητικού «Κρατικά και άλλα 
αξιόγραφα δεκτά για επαναχρηματοδότηση από τη Κε¬ 
ντρική Τράπεζα» περιλαμβάνονται τα ακόλουθα: 

α) Στην υποδιαίρεση α «κρατικά και εξομοιούμενα προς 
αυτά αξιόγραφα περιλαμβάνονται τα άτοκα και έντοκα 
γραμμάτια του Δημοσίου και άλλοι παρόμοιοι πιστωτικοί 
τίτλοι δημοσίων οργανισμών, εφόσον γίνονται δεκτοί για 
επαναχρηματοδότηση από την Τράπεζα της Ελλάδος ή 
την Κεντρική Τράπεζα της χώρας όπου το πιστωτικό 
ίδρυμα είναι εγκατεστημένο. Οι πιστωτικοί τίτλοι δημο¬ 
σίων οργανισμών οι οποίοι δεν πληρούν τον όρο αυτό εγ- 
γράφονται την υποδιαίρεση α του λογαριασμού του ενερ¬ 
γητικού 5 «Ομολογίες και άλλοι τίτλοι σταθερής αποδό- 
σεως». 

β) Στην υποδιαίρεση β «Λοιπά αξιόγραφα δεκτά για επα¬ 
ναχρηματοδότηση περιλαμβάνονται όλα τα αξιόγραφα 
χαρτοφυλακίου που έχουν αγοραστεί από πιστωτικά ιδρύ¬ 
ματα ή πελάτες, εφόσον τα αξιόγραφα αυτά, σύμφωνα με 
την κείμενη νομοθεσία, γίνοντα δεκτά για επαναχρηματο¬ 
δότηση από την Τράπεζα της Ελλάδος ή την Κεντρική 
Τράπεζα της χώρας, όπου είναι εγκατεστημένο το πιστω¬ 
τικό ίδρυμα». 

«Αρθρο 119 

(άρθρα 15 και 16 Οδηγίας 86/635/ΕΟΚ) 

1. Στο λογαριασμό 3 του ενεργητικού «Απαιτήσεις κατά 
πιστωτικών ιδρυμάτων» περιλαμβάνονται όλες οι απαιτή¬ 
σεις από τραπεζικές εργασίες που έχει το πιστωτικό 
ίδρυμα (που καταρτίζει τους ετήσιους λογαριασμούς), 
κατά ημεδαπών ή αλλοδαπών πιστωτικών ιδρυμάτων, ανε¬ 
ξάρτητα από την ονομασία τους στη συγκεκριμένη περί¬ 
πτωση. Εξαιρούνται μόνο οι απαιτήσεις που ενσωματώνο¬ 
νται σε ομολογίες ή σε οποιονδήποτε άλλο τίτλο, οι οποίες 
υποχρεωτικά εμφανίζονται στο λογαριασμό 5 του ενεργη¬ 
τικού «Ομολογίες και άλλοι τίτλοι σταθερής αποδόσεως». 

Για την εφαρμογή της παρούσης παραγράφου, ως «πι¬ 
στωτικά ιδρύματα» νοούνται όλες οι επιχειρήσεις που πε¬ 
ριλαμβάνονται στον κατάλογο που δημοσιεύεται στην Επί¬ 
σημη Εφημερίδα των Ευρωπαϊκών Κοινοτήτων, σύμφωνα 
με το άρθρο 3 παραγρ. 7 της Οδηγίας 77/780/ΕΟΚ, κα¬ 
θώς και οι κεντρικές Τράπεζες και εθνικοί ή διεθνείς επί¬ 
σημοι οργανισμοί τραπεζικού χαρακτήρα, καθώς και 


οποιαδήποτε ιδιωτική ή δημόσια επιχείρηση μη εγκατε¬ 
στημένη, στην Κοινότητα, η οποία εμπίπτει στον ορισμό 
του άρθρου 2 του Ν. 2076/1992. Οι απαιτήσεις κατά επι¬ 
χειρήσεων που δεν συγκεντρώνουν τις παραπάνω προϋ¬ 
ποθέσεις αναγράφονται στο λογαριασμό 4 του ενεργητι¬ 
κού «Απαιτήσεις κατά πελατών». 

2. Στο λογαριασμό 4 του ενεργητικού «Απαιτήσεις κατά 
πελατών» περιλαμβάνονται όλα τα στοιχεία του ενεργητι¬ 
κού που αντιπροσωπεύουν απαιτήσεις κατά εγχωρίων ή 
ξένων πελατών, εκτός από τα πιστωτικά ιδρύματα, ανε¬ 
ξάρτητα από την ονομασία τους στη συγκεκριμένη περί¬ 
πτωση. Εξαιρούνται μόνο οι απαιτήσεις για τις οποίες 
έχουν εκδοθεί ομολογίες ή οποιοδήποτε άλλος τίτλος, οι 
οποίες αναγράφονται στο λογαριασμό 5 του ενεργητικού 
«Ομολογίες και άλλοι τίτλοι σταθερής αποδόσεως». 

«Άρθρο 120 

(άρθρο 17 Οδηγίας 86/635/ΕΟΚ) 

1.0 λογαριασμός 5 του ενεργητικού «Ομολογίες και άλ¬ 
λοι τίτλοι σταθερής αποδόσεως» περιλαμβάνει τις ομολο¬ 
γίες και άλλους τίτλους σταθερής αποδόσεως, που είναι 
μεταβιβάσιμοι και έχουν εκδοθεί από πιστωτικά ιδρύματα, 
άλλες επιχειρήσεις ή δημόσιους οργανισμούς. Οι ομολο¬ 
γίες και άλλοι τίτλοι σταθερής αποδόσεως που έχουν εκ- 
δοθεί από δημόσιους οργανισμούς εγγράφονται στο λογα¬ 
ριασμό αυτό μόνον εφόσον δεν υπάγονται στο λογαριασμό 
2 του ενεργητικού «Κρατικά και άλλα αξιόγραφα δεκτά για 
επαναχρηματοδότηση από την Κεντρική Τράπεζα». 

2. Εξομοιώνονται με ομολογίες και άλλους τίτλους στα¬ 
θερής αποδόσεως οι αξίες με επιτόκιο μεταβαλλόμενο, 
σύμφωνα με ορισμένη παράμετρο, ως το επιτόκιο της δια¬ 
τραπεζικής αγοράς ή της ευρωαγοράς. 

3. Οι ίδιες ομολογίες που έχουν εξαγοραστεί και είναι 
μεταβιβάσιμες, καταχωρούνται στην υποδιαίρεση β του 
λογαριασμού 5 του ενεργητικού. 

Τούτο εφαρμόζεται εφόσον οι διατάξεις που ισχύουν 
κάθε φορά επιτρέπουν την απόκτηση από πιστωτικό 
ίδρυμα ιδίων αυτού ομολογιών. 

«Άρθρο 121 

(άρθρο 18 και 19 Οδηγίας 86/635/ΕΟΚ) 

1.0 λογαριασμός 1 του παθητικού «Υποχρεώσεις προς 
πιστωτικά ιδρύματα» περιλαμβάνει όλες τις υποχρεώσεις 
προς ημεδαπά ή αλλοδαπά πιστωτικά ιδρύματα, ανεξάρ¬ 
τητα από την ονομασία τους στη συγκεκριμένη περί¬ 
πτωση, οι οποίες προκύπτουν από τραπεζικές εργασίες. 
Εξαιρούνται μόνον οι υποχρεώσεις για τις οποίες έχουν 
εκδοθεί ομολογίες ή οποιοσδήποτε άλλος τίτλος που 
υποχρεωτικά καταχωρούνται στο λογαριασμό 3 του παθη¬ 
τικού «υποχρεώσεις από πιστωτικούς τίτλους». 

Για την εφαρμογή της παρούσας παραγράφου, ως «πι¬ 
στωτικά ιδρύματα· νοούνται όλες οι επιχειρήσεις που πε¬ 
ριλαμβάνονται στον κατάλογο που δημοσιεύεται στην Επί¬ 
σημη Εφημερίδα των Ευρωπαϊκών Κοινοτήτων, σύμφωνα 
με το άρθρο 3 παραγρ. 7 της Οδηγίας 77/780/ΕΟΚ, κα¬ 
θώς και οι κεντρικές τράπεζες και οι επίσημοι εθνικοί ή 
διεθνείς οργανισμοί τραπεζικού χαρακτήρα, καθώς και 
οποιαδήποτε ιδιωτική ή δημόσια επιχείρηση μη εγκατε¬ 
στημένη στην Κοινότητα, η οποία εμπίπτει στον ορισμό 
του άρθρου 2 του Ν. 2076/92. 

2. Στον λογαριασμό του παθητικού 2 «Υποχρεώσεις 
προς πελάτες» καταχωρούνται οι οφειλές προς πιστωτές 



3314 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


που δεν είναι πιστωτικά ιδρύματα κατά την έννοια της 
προηγούμενης παραγράφου, ανεξάρτητα από την ονομα¬ 
σία τους στη συγκεκριμένη περίπτωση. Εξαιρούνται μόνο 
οι υποχρεώσεις για τις οποίες έχουν εκδοθεί ομολογίες ή 
οποιοσδήποτε άλλος τίτλος που υποχρεωτικά καταχωρού- 
νται στον λογαριασμό του παθητικού 3 «υποχρεώσεις από 
πιστωτικούς τίτλους». 

Με τον όρο «καταθέσεις» νοούνται αποκλειστικά όσα 
κεφάλαια πληρούν τις απαιτούμενες από την εθνική νομο¬ 
θεσία προϋποθέσεις για να χαρακτηρισθούν ως καταθέ¬ 
σεις. 

Τα αποταμιευτικά ομόλογα καταχωρούνται στην αντί¬ 
στοιχη υποδιαίρεση του λογαριασμού αυτού, μόνον αν δεν 
υπάρχουν γι’ αυτά μεταβιβάσιμοι πιστωτικοί τίτλοι.» 

Αρθρο 122 

(άρθρα 20, 21,22 και 23 Οδηγίας 86/635/ΕΟΚ) 

1. Στο λογαριασμό του παθητικού 3 «Υποχρεώσεις από 
πιστωτικούς τίτλους» καταχωρούνται, τόσο οι ομολογίες 
όσο και οι υποχρεώσεις για τις οποίες έχει εκδοθεί μεταβι- 
βάσιμος πιστωτικός τίτλος, καθώς και οι τίτλοι ιδίας απο¬ 
δοχής και τα κυκλοφορούντο γραμμάτια. 

Με τον όρο «τίτλοι ιδίας αποδοχής» νοούνται αποκλει¬ 
στικά οι τίτλοι τους οποίους εξέδωσε το πιστωτικό ίδρυμα 
για την αναχρηματοδότησή του και στους οποίους φέρεται 
ως πρωτοφειλέτης («πληρωτής»). 

2. Στο λογαριασμό του παθητικού 7 «Μειωμένης εξα- 
σφαλίσεως στοιχεία παθητικού» καταχωρούνται οι ενσω¬ 
ματωμένες ή όχι σε πιστωτικούς τίτλους υποχρεώσεις, για 
τις οποίες έχει ορισθεί με σχετική σύμβαση ότι τα απορρέ- 
οντα από αυτές δικαιώματα των τρίτων σε περίπτωση εκ- 
καθαρίσεως ή πτωχεύσεως, μπορούν να ασκηθούν μόνον 
αφού ικανοποιηθούν οι υπόλοιποι πιστωτές. 

3. Ο λογαριασμός του παθητικού 8 «Μετοχικό Κεφά¬ 
λαιο» αναλύεται σε «καταβεβλημένο» και «οφειλόμενο». 
Στις υποδιαιρέσεις αυτές καταχωρούνται τα καταβεβλη¬ 
μένα και τα οφειλόμενα από τους μετόχους ποσά για κα- 
λυφθέν κεφάλαιο. 

4. Ο λογαριασμός του παθητικού 10 «Αποθεματικά» 
αναλύεται στα εξής τουλάχιστον είδη αποθεματικών: 

- Τακτικό αποθεματικό 

- Αποθεματικά καταστατικά 

- Ειδικά αποθεματικά 

- Αφορολόγητα αποθεματικά ειδικών διατάξεων - νό¬ 
μων 

- Αποθεματικό για ίδιες μετοχές (σχηματιζόμενο σύμ¬ 
φωνα με το άρθρο 42ε παραγρ. 13). 

Οι διαφορές που προκύπτουν από πραγματοποιούμενη, 
με βάση ειδικό νόμο, αναπροσαρμογή της αξίας περιου¬ 
σιακών στοιχείων, καταχωρούνται στο λογαριασμό 11 
«Διαφορές από αναπροσαρμογή αξίας περιουσιακών στοι¬ 
χείων». 

Αρθρο 123 

(άρθρα 24 και 25 Οδηγίας 86/635/ΕΟΚ) 

Για το περιεχόμενο και τον τρόπο καταχωρήσεως κάτω 
από τον Ισολογισμό των εκτός ισολογισμού λογαριασμών 
τάξεως εφαρμόζεται η παραγρ. 11 του άρθρου 42ε, με τις 
ακόλουθες επιπρόσθετες ειδικές ρυθμίσεις: 

α) Ο εκτός ισολογισμού λογαριασμός 1 «Ενδεχόμενες 
υποχρεώσεις περιλαμβάνει κάθε πράξη με την οποία ένα 
πιστωτικό ίδρυμα εγγυάται για τις υποχρεώσεις τρίτου. 


Στο προσάρτημα αναφέρεται η φύση και το ύψος του 
κάθε κινδύνου δημιουργίας υποχρέωσης, εφόσον αυτή εί¬ 
ναι σημαντική σε σχέση με την συνολική δραστηριότητα 
του πιστωτικού ιδρύματος. Οι υποχρεώσεις από οπισθο¬ 
γράφηση αναπροεξοφλημένων αξιογράφων θα περιλαμ¬ 
βάνονται στο λογαριασμό αυτό μόνον εφόσον η ισχϋουσα 
νομοθεσία δεν ορίζει διαφορετικά. Το αυτό ισχύει και για 
τους τίτλους αποδοχής, εκτός από τους τίτλους ιδίας απο¬ 
δοχής. 

Οι εγγυήσεις και τα στοιχεία του ενεργητικού που έχουν 
δοθεί ως εγγύηση περιλαμβάνουν όλες τις εγγυήσεις και 
όλα τα στοιχεία του ενεργητικού που έχουν δοθεί σαν εγ¬ 
γύηση για λογαριασμό τρίτων, όπως ανέκκλητες εγγυή¬ 
σεις και ανέκκλητες πιστωτικές εντολές. 

β) Στον εκτός ισολογισμού λογαριασμό 2 «Υποχρεώσεις 
που απορρέουν από πράξεις προσωρινής εκχώρησης» πε¬ 
ριλαμβάνονται οι υποχρεώσεις που αναλαμβάνει το πιστω¬ 
τικό ίδρυμα, στα πλαίσια πράξεων προσωρινής εκχώρησης 
(βάσει σύμβασης πώλησης με δικαίωμα εξωνήσεως) κατά 
την έννοια του άρθρου 117 παράγραφος 3. 

γ) Στον εκτός ισολογισμού λογαριασμό 3 «Λοιποί λογα¬ 
ριασμοί τάξεως» περιλαμβάνονται τα κατεχόμενα από το 
πιστωτικό ίδρυμα (προς φύλαξη ή ως ενέχυρο κλπ.) πε¬ 
ριουσιακά στοιχεία τρίτων οι υποχρεώσεις από αμφοτερο¬ 
βαρείς συμβάσεις και οι λοιποί λογαριασμοί πληροφο¬ 
ριών. 

ΤΜΗΜΑ IV 

Δομή και διάρθρωση του λογαριασμού 
«αποτελέσματα χρήσεως» και του 
«πίνακα διαθέσεως αποτελεσμάτων» 

Αρθρο 124 

(άρθρα 26, 27 και 28 Οδηγίας 86/635/ΕΟΚ) 

1.0 λογαριασμός «αποτελέσματα χρήσεως» καταρτίζε¬ 
ται σε κάθετη διάταξη, σύμφωνα με το υπόδειγμα της παρ. 
4.1.202 του άρθρου 1 του Π.Δ. 384/1992, σε συνδυασμό 
με όσα ορίζονται στην παρ. 4.1.201 του άρθρου 1 του 
ίδιου Π.Δ., αναφορικά με το περιεχόμενο κάθε επιμέρους 
κατηγορίας του λογαρισμού αυτού. 

2. Ο «πίνακας διαθέσεως αποτελεσμάτων» καταρτίζε¬ 
ται σύμφωνα με το υπόδειγμα της παρ. 4.1.302 του άρ¬ 
θρου 1 του Π.Δ. 384/1992, σε συνδυασμό με όσα ορίζο¬ 
νται στην παρ. 4.1.301 του ίδιου Π.Δ. αναφορικά με το πε¬ 
ριεχόμενο κάθε επιμέρους κατηγορίας του πίνακα αυ¬ 
τού». 

ΤΜΗΜΑ V 

Ειδικές διατάξεις για ορισμένους λογαριασμούς του υπο¬ 
δείγματος αποτελεσμάτων χρήσεως του άρθρου 124 

Αρθρο 125 

(άρθρα 29, 30, 31 και 32 Οδηγίας 86/635/ΕΟΚ) 

1. Οι λογαριασμοί 1 «Τόκοι και εξομοιούμενα έσοδα» και 
2 «Τόκοι και εξομοιούμενα έξοδα» περιλαμβάνουν όλα τα 
αποτελέσματα που απορρέουν από την τραπεζική δρα¬ 
στηριότητα όπως: 

α) Όλα τα έσοδα που προέρχονται από στοιχεία εγγε¬ 
γραμμένα στους λογαριασμούς 1 έως 5 του ενεργητικού 
του ισολογισμού ανεξάρτητα από τον τρόπο με τον οποίο 
υπολογίζονται. Περιλαμβάνουν επίσης, τα έσοδα που 
προκύπτουν όταν υπαχθούν κλιμακωτά στο οικονομικό 
αποτέλεσμα τα ωφελήματα που απορρέουν από την 

κτήση στοιχείων του ενεργητικού με καταβολή ποσού κα¬ 
τώτερου από το πληρωτέο κατά την λήξη, καθώς και από 
την συνομολόγηση υποχρεώσεων για ποσό ανώτερο του 
πληρωτέου κατά την λήξη. 

β) Όλα τα έξοδα που αφορούν τους λογαριασμούς 1, 2 
3 και 7 του παθητικού, όποια και αν είναι η μορφή με την 
οποία υπολογίζονται. Περιλαμβάνουν επίσης, τα έξοδα 
που αντιστοιχούν στην κλιμακωτή απόσβεση των ποσών 
που προκύπτουν από την κτήση στοιχείων του ενεργητι¬ 
κού με τίμημα ανώτερο του πληρωτέου κατά την λήξη, κα¬ 
θώς και από την σύναψη υποχρεώσεων με τίμημα κατώ¬ 
τερο του πληρωτέου κατά την λήξη. 

γ) Τα έσοδα και τα έξοδα που απορρέουν από καλυπτό¬ 
μενες προθεσμιακές πράξεις με αντικείμενο συνάλλαγμα, 
τα οποία υπολογίζονται κλιμακωτά επί της πραγματικής 
διάρκειας της πράξης και έχουν χαρακτήρα τόκου. 

δ) Οι προμήθειες που έχουν χαρακτήρα τόκου και που 
υπολογίζονται σε συνάρτηση με την διάρκεια ή το ποσό 
της απαιτήσεως ή της υποχρεώσεως. 

2.0 λογαριασμός 3 «Έσοδα από τίτλους» περιλαμβάνει 
όλα τα μερίσματα και άλλα έσοδα από τίτλους μεταβλητής 
αποδόσεως και συμμετοχές, από μερίδια σε συνδεδεμέ- 
νες επιχειρήσεις, καθώς επίσης και τα έσοδα από μερίδια 
εταιρειών επενδύσεων. 

3. Με την επιφύλαξη της παραγρ. 1 του άρθρου αυτού, 
ως «έσοδα προμηθειών» (λογαριαμσός 4) και ως «έξοδα 
προμηθειών» (λογαριασμός 5) νοούνται τα έσοδα με τα 
οποία αμείβονται υπηρεσίες που παρασχέθηκαν σε τρί¬ 
τους ή τα έξοδα που προκύπτουν από την προσφυγή σε 
υπηρεσίες τρίτων, ιδίως: 

- οι προμήθειες για παροχή εγγυήσεων διαχείρισης δα¬ 
νείων, για λογαριασμό άλλων δανειστών, καθώς και για συ¬ 
ναλλαγές επί τίτλων για λογαριασμό τρίτων, 

- οι προμήθειες για διακανονισμό εμπορικών πράξεων 
και άλλες σχετικές επιβαρύνσεις ή έσοδα, τα έξοδα τηρή- 
σεως λογαριασμού, τα δικαιώματα φυλάξεως και διαχειρί- 
σεως των τίτλων, 

- οι προμήθειες για συνάλλαγμα, για αγορά και πώληση 
νομισμάτων και πολύτιμων μετάλλων για λογαριασμό τρί¬ 
των, 

- οι προμήθειες που εισπράττονται λόγω μεσιτείας σε 
πιστωτικές εργασίες, συμβάσεις αποταμιεύσεως ή ασφα- 
λίσεως. 

4. Ο λογαριασμός 6 «αποτελέσματα χρηματοοικονομι¬ 
κών πράξεων» περιλαμβάνει: 

α) Το καθαρό αποτέλεσμα (κέρδος ή ζημία) από πωλή- 
σεις χρεωγράφων που δεν θεωρούνται πάγια χρηματοπι¬ 
στωτικά στοιχεία, καθώς και τις διαφορές αποτιμήσεώς 
τους (προβλέψεις υποτιμήσεως) που προκύπτουν από την 
εφαρμογή του άρθρου 127 παραγρ. 1 του παρόντος και 
της περίπτ. 2γ της παραγρ. 2.2.111 του ΠΔ 384/1992. 

Τα έσοδα από αχρησιμοποίητες προβλέψεις προηγού¬ 
μενων χρήσεων καταχωρούνται στο λογαριασμό 15 «έκτα¬ 
κτα έσοδα», ανάλυση του οποίου παρατίθεται στο προ¬ 
σάρτημα. 

β) Το καθαρό υπόλοιπο κερδών/ζημιών από τις δραστη¬ 
ριότητες στον τομέα του συναλλάγματος, με την επιφύ¬ 
λαξη της παραγρ. 1 περ. γ' του παρόντος άρθρου. 

γ) Τα καθαρά υπόλοιπα κερδών/ζημιών από τις άλλες 
αγοραπωλησίες χρηματοδοτικών μέσων μεταξύ των 


οποίων και τα πολύτιμα μέταλλα.» 

Άρθρο 126 

(άρθρα 33 και 34 Οδηγίας 86/635/ΕΟΚ) 

1. Ο λογαριασμός 11 και 12 «Διαφορές προσαρμογής 
αξίας απαιτήσεων και προβλέψεις για ενδεχόμενες υπο¬ 
χρεώσεις» περιλαμβάνει τις σχηματιζόμενες στο τέλος 
κάθε χρήσεως προβλέψεις: 

- για επισφαλείς απαιτήσεις κατά πιστωτικών ιδρυμά¬ 
των και κατά πελατών, που περιλαμβάνονται στους λογα¬ 
ριασμούς του ενεργητικού 3 «απαιτήσεις κατά πιστωτικών 
ιδρυμάτων» και 4 «απαιτήσεις κατά πελατών», του άρθρου 
119 του παρόντος, 

- για έξοδα εκμεταλλεύσεως, 

- για τους κινδύνους που απορρέουν από τις ενδεχόμε¬ 
νες υποχρεώσεις που περιλαμβάνονται στους εκτός ισο¬ 
λογισμού λογαριασμούς τάξεως του άρθρου 123. 

2. Τα εισπρατιόμενα σε μεταγενέστερες χρήσεις ποσά 
από αποσβεσμένες απαιτήσεις, καθώς και τα ποσά των 
αχρησιμοποίητων προβλέψεων προηγούμενων χρήσεων 
για έξοδα και κινδύνους εκμεταλλεύσεως, καταχωρούνται 
στο λογαριασμό 15 «έκτακτα έσοδα», ανάλυση του οποίου 
παρατίθεται στο προσάρτημα. 

3. Οι σχηματιζόμενες προβλέψεις για διορθώσεις της 
αξίας των απαιτήσεων κατά πιστωτικών ιδρυμάτων, κατά 
της πελατείας, κατά των επιχειρήσεων με τις οποίες το πι¬ 
στωτικό ίδρυμα έχει συμμετοχές κατά την έννοια του άρ¬ 
θρου 42ε, παρ. 5 του παρόντος και κατά συνδεδεμένων 
επιχειρήσεων, πρέπει να αναγράφονται αναλυτικά στο 
προσάρτημα όταν η διάκριση αυτή είναι αρκετά σημα¬ 
ντική. 

4. Ο λογαριασμός 13 και 14 «Διαφορές προσαρμογής 
αξίας κινητών αξιών με χαρακτήρα χρηματοοικονομικών 
ακινητοποιήσεων» περιλαμβάνει τις διαφορές αποτιμή- 
σεως (προβλέψεις υποτιμήσεως) των συμμετοχών με χα¬ 
ρακτήρα ακινητοποιήσεων, που προκύπτουν κατά την 
αποτίμηση των συμμετοχών αυτών, σύμφωνα με τα οριζό¬ 
μενα στο άρθρο 127 παρ. 1 του παρόντος και στην παρα. 
2.2.111 του ΠΔ 384/1992. 

Τα αχρησιμοποίητα ποσά προβλέψεων προηγούμενων 
χρήσεων για υποτιμήσεις συμμετοχών της κατηγορίας αυ¬ 
τής, καταχωρείται στο λογαριασμό 15 «έκτακτα έσοδα». 

5. Το καθαρό αποτέλεσμα (κέρδος ή ζημία) από πωλή- 
σεις τίτλων συμμετοχών της προηγούμενης παραγρ. 4, 
καταχωρούνται στο λογαριασμό 17 «έκτακτα αποτελέ¬ 
σματα». 

6. Οι σχηματιζόμενες προβλέψεις για διορθώσεις της 
αξίας κινητών αξιών, συμμετοχών και μεριδίων σε συνδε- 
δεμένες επιχειρήσεις, πρέπει να αναγράφονται αναλυτικά 
στο προσάρτημα όταν είναι σημαντικές. 

7. Το κονδύλι 1 «φόρος εισοδήματος» του πίνακα Δια- 
θέσεως Αποτελεσμάτων αναλύεται στο προσάρτημα: 

— στο τμήμα που αναλογεί στο οργανικό αποτέλεσμα 
(δηλαδή στο αποτέλεσμα από συνήθεις δραστηριότητες, 
όπως προκύπτει ως υπόλοιπο κάτω από το λογαριασμό 13 
+ 14 των αποτελεσμάτων χρήσεως), 

- στο τμήμα που αναλογεί στα έκτακτα αποτελέσματα 

(των λογαριασμών 15,16 και 17 των αποτελεσμάτων χρή- 
σεως.».] 

ΤΜΗΜΑ VI 

Κανόνες Αποτιμήσεως 

Αρθρο 127 

(άρθρα 35, 36, 37 και 38 Οδηγίας 86/635/ΕΟΚ) 

1. Για την αποτίμηση των συμμετοχών και χρεογράφων 
και γενικά των τίτλων κινητών αξιών, που περιλαμβάνονται 
στους λογαριασμούς 2, 5, 6, 7 και 8 του ενεργητικού του 
υποδείγματος ισολογισμού του άρθρου 113, εφαρμόζο¬ 
νται οι διατάξεις της παραγρ. 6 του άρθρου 43, όπως ισχύ¬ 
ουν, σε συνδυασμό με τις διατάξεις της παρ. 2.2.111 περ. 
2 του άρθρου 1 του ΠΔ 384/1992. 

2. Οι μεταβιβάσιμοι τίτλοι κινητών αξιών, που δεν έχουν 
το χαρακτήρα χρηματοοικονομικών ακινητοποιήσεων, κα- 
ταχωρούνται στον ισολογισμό στην τιμή κτήσεώς τους. Η 
διαφορά, μεταξύ της τιμής κτήσεως και της μεγαλύτερης 
τρέχουσας αγοραίας τιμής τους κατά την ημέρα κλεισίμα¬ 
τος του ισολογισμού, αναγράφεται στο προσάρτημα. 

3. Με τους όρους «συμμετοχές και τίτλοι κινητών αξιών 
με χαρακτήρα χρηματοοικονομικών ακινητοποιήσεων» και 
«πάγια χρηματοπιστωτικά στοιχεία», προκειμένου για πι¬ 
στωτικά ιδρύματα, νοούνται οι συμμετοχές και τα μερίδια 
σε συνδεδεμένες επιχειρήσεις και οι τίτλοι κινητών αξιών 
που προορίζονται να χρησιμεύσουν κατά διαρκή τρόπο 
στη δραστηριότητα του πιστωτικού ιδρύματος. 

4. Για την αποτίμηση των περιουσιακών στοιχείων των 
λογαριασμών του ενεργητικού 9 «Αϋλα πάγια στοιχεία» και 
10 «Ενσώματα πάγια στοιχεία», εφαρμόζονται ανάλογα οι 
διατάξεις των παραγράφων 3 περιπτ. α’ και β', 4 περ. β\ γ' 
και δ’ και 5 του άρθρου 43. 

5. Για την κάλυψη των ιδιαίτερων κινδύνων που είναι εγ¬ 
γενείς στις τραπεζικές εργασίες, με επιβάρυνση του λο¬ 
γαριασμού 16 «Έκτακτα έξοδα» των αποτελεσμάτων χρή- 
σεως, σχηματίζεται γενική συμπληρωματική πρόβλεψη 
που καταχωρείται στο λογαριασμό του παθητικού του ισο¬ 
λογισμού 6Α «Κρατήσεις για κεφάλαια γενικών τραπεζι¬ 
κών κινδύνων». Για τον λογιστικό χειρισμό εφαρμόζεται η 
παρ. 2.2.402 περ. 2 του ΠΔ 384/1992.» 

Αρθρο 128 

(άρθρο 39 Οδηγίας 86/635/ΕΟΚ) 

1. Για την μετατροπή σε δραχμές των τραπεζικών εργα¬ 
σιών σε συνάλλαγμα, εφαρμόζεται η παρ. 2.3.4 του άρ¬ 
θρου 1 του ΠΔ 384/1992. 

2. Για την λογιστική παρακολούθηση των δοσοληψιών 
της Τράπεζας με τα υποκαταστήματά της και την ενσωμά¬ 
τωση των οικονομικών τους καταστάσεων στις οικονομι¬ 
κές καταστάσεις της έδρας, εφαρμόζονται οι διατάξεις 
των άρθρων 42β παρ. 6 και 43 παρ. 10 (εκτός του τελευ¬ 
ταίου εδαφίου του σχετικού με την εν γένει λογιστική με¬ 
ταχείριση των προκυπτουσών από τις μετατροπές της πα¬ 
ραγράφου αυτής συναλλαγματικών διαφορών) και πα- 


ραγρ. 11 του παρόντος, καθώς και των παραγρ. 2.2.409 
και 2.3.2 του άρθρου 1 του ΠΔ 384/1992.» 

ΤΜΗΜΑ VII 

Περιεχόμενο του Προσαρτήματος 
Άρθρο 129 

(άρθρα 40 και 41 Οδηγίας 86/635/ΕΟΚ) 

1. Οι διατάξεις της παραγρ. 1 του άρθρου 43α εφαρμό¬ 
ζονται και για το περιεχόμενο του προσαρτήματος των πι¬ 
στωτικών ιδρυμάτων, εφόσον δεν τροποποιούνται από τις 
ακόλουθες ειδικές διατάξεις. 

2. Επιπλέον των πληροφοριών που απαιτούνται σύμ¬ 
φωνα με το άρθρο 43α παραγρ. 1 περ. ε* του παρόντος, τα 
πιστωτικά ιδρύματα παρέχουν τις ακόλουθες πληροφο¬ 
ρίες, σχετικά με το λογαριασμό 7 του παθητικού (μειωμέ¬ 
νης εξασφάλισης στοιχεία του παθητικού): 

α) όσον αφορά κάθε δάνειο που υπερβαίνει το 10% του 
συνολικού ποσού των στοιχείων μειωμένης εξασφάλισης 
του παθητικού: 

ι) το ύψος του δανείου, το νόμισμα στο οποίο εκφράζε¬ 
ται, το επιτόκιο και η ημερομηνία εξόφλησης, με την διευ¬ 
κρίνιση εάν πρόκειται για δάνειο αόριστης διάρκειας, 

ιι) εάν υπάρχουν κάποιες περιπτώσεις στις οποίες απαι¬ 
τείται πρόωρη αποπληρωμή και 

ιιι) τους όρους που προσδίδουν το χαρακτήρα μειωμέ¬ 
νης εξασφάλισης στα εν λόγω στοιχεία, την ύπαρξη οποι- 
ωνδήποτε διατάξεων για την μετατροπή τους σε κεφάλαιο 
ή κάποιο άλλο στοιχείο του παθητικού, καθώς και το πε¬ 
ριεχόμενο των διατάξεων αυτών, 

β) για τα λοιπά δάνεια, αναφέρονται γενικά οι κανόνες 
που τα διέπουν. 

3. α) Αντί τωνΥιληροφοριών που απαιτούνται από το άρ¬ 
θρο 43α παρ. 1 περ. στ του παρόντος, τα πιστωτικά ιδρύ¬ 
ματα μνημονεύουν στο προσάρτημα, χωριστά για καθέναν 
από τους λογαριασμούς 3-β και 4 του ενεργητικού και 1 -β, 
2-α, 2-β-ββ και 3-β του παθητικού, το ύψος των εν λόγω 
απαιτήσεων και χρεών, κατανεμομένων ανάλογα με την 
εναπομένουσα διάρκειά τους, ως εξής: 

- μέχρι τρεις μήνες, 

- περισσότερο από τρεις μήνες έως ανά έτος, 

- περισσότερο από ένα έτος έως πέντε έτη, 

- περισσότερο από πέντε έτη. 

Γ ια τον λογαριασμό 4 του ενεργητικού, πρέπει να ανα- 
φέρεται επιπρόσθετα και το ποσό των πιστώσεων αόρι¬ 
στης διάρκειας. Στην περίπτωση απαιτήσεων ή χρεών που 
εξοφλούνται σταδιακά, ως εναπομένουσα διάρκεια νοεί¬ 
ται το χρονικό διάστημα από την ημερομηνία κλεισίματος 
του ισολογισμού έως την ημερομηνία λήξεως της προθε- 
σμίας για την πληρωμή της κάθε δόσεως. Για την πρώτη 
χρήση, από την εφαρμογή του παρόντος άρθρου επιτρέ¬ 
πεται η αναγραφή των στοιχείων του ενεργητικού ή παθη¬ 
τικού που αναφέρονται στο παρόν άρθρο να γίνεται με 
βάση την αρχική συμβατική διάρκεια ή την αρχική διάρκεια 
της προθεσμίας προειδοποιήσεως. Γ ια τα δάνεια που δεν 
έχουν ενσωματωθεί σε πιστωτικό τίτλο, στην περίπτωση 
που το πιστωτικό ίδρυμα αναλάβει κάποιο τρέχον δάνειο 
πρέπει να το ταξινομήσει βάσει της εναπομένουσας διάρ¬ 
κειας κατά την ημέρα που έγινε η ανάληψη. Για την εφαρ¬ 
μογή του παρόντος εδαφίου νοείται ως συμβατική διάρ¬ 
κεια ενός δανείου η χρονική περίοδος από την ημερομηνία 
της πρώτης χρησιμοποιήσεως των κεφαλαίων έως την 

ημερομηνία της εξοφλήσεως. Ως διάρκεια της προθε¬ 
σμίας προειδοποιήσεως νοείται η χρονική περίοδος από 
την ημερομηνία που δόθηκε η προειδοποίηση έως την 
ημερομηνία κατά την οποία πρέπει να πραγματοποιηθεί η 
αντίστοιχη εξόφληση. Στην περίπτωση των απαιτήσεων 
και των υποχρεώσεων που εξοφλούνται σταδιακά ως συμ¬ 
βατική διάρκεια νοείται η χρονική περίοδος από την ημε¬ 
ρομηνία κατά την οποία γεννάται η απαίτηση ή η υποχρέ¬ 
ωση έως την ημερομηνία λήξεως της προθεσμίας για την 
καταβολή της τελευταίας δόσεως. 

Τα πιστωτικά ιδρύματα δηλώνουν επίσης για τους λογα¬ 
ριασμούς του ισολογισμού που αναφέρονται στο παρόν 
εδάφιο το ποσό των στοιχείων του ενεργητικού ή του πα¬ 
θητικού, τα οποία καθίστανται ληξιπρόθεσμα κατά την 
διάρκεια του έτους που αρχίζει από το κλείσιμο του ισολο¬ 
γισμού. 

β) Τα πιστωτικά ιδρύματα δηλώνουν για τον λογαριασμό 
5 του ενεργητικού (ομολογίες και άλλοι τίτλοι σταθερής 
αποδόσεως) και το λογαριασμό 3-α του παθητικού (χρεώ- 
γραφα και ομολογίες σε κυκλοφορία), το ποσό των στοι¬ 
χείων του ενεργητικού ή του παθητικού τα οποία καθίστα¬ 
νται ληξιπρόθεσμα την διάρκεια του έτους που αρχίζει από 
το κλείσιμο του ισολογισμού. 

γ) Επιτρέπεται ορισμένες ή όλες οι πληροφορίες που 
αναφέρονται προηγούμενα στα στοιχεία α) και β), να ανα¬ 
γράφονται στον ισολογισμό.] 
δ) Τα πιστωτικά ιδρύματα παρέχουν πληροφορίες για τα 
στοιχεία του ενεργητικού που έχουν δοθεί ως εγγύηση 
ιδίων υποχρεώσεων ή υποχρεώσεων τρίτων (συμπεριλαμ¬ 
βανομένων των ενδεχομένων υποχρεώσεων), κατά τρόπο 
ώστε να είναι εμφανές, για κάθε λογαριασμό του παθητι¬ 
κού ή για κάθε λογαριασμό εκτός ισολογισμού, το συνο¬ 
λικό ποσό των στοιχείων του ενεργητικού που έχουν δοθεί 
ως εγγύηση. 

4. Αντί των πληροφοριών που απαιτούνται βάσει του άρ¬ 
θρου 43α παρ. 1 περιπτ. 8 του παρόντος, τα πιστωτικά 
ιδρύματα εμφανίζουν στο προσάρτημα, την αναλογία των 
εσόδων που συνδέονται με τους λογαριασμούς 1, 3, 4, 6 
και 7 του υποδείγματος του λογαριασμού «αποτελέσματα 
χρήσεως» του άρθρου 124 του παρόντος ανά γεωγραφική 
αγορά, εφόσον από την άποψη της οργάνωσης του πιστω¬ 
τικού ιδρύματος, οι αγορές αυτές διαφέρουν μεταξύ τους 
σημαντικά. Την παράλειψη των πληροφοριών αυτών από 
το προσάρτημα δύναται να επιτρέψει, με απόφασή του, ο 
Υπουργός Εμπορίου, εφόσον κρίνει ότι η δημοσιότητά 
τους θα ήταν σε σοβαρό βαθμό επιζήμια για την Τράπεζα. 
Κάθε τέτοια παρέκκλιση αναφέρεται στο προσάρτημα. 

5. Αντί των πληροφοριών του άρθρου 43α παρ. 1 περ. ιδ' 
του παρόντος, τα πιστωτικά ιδρύματα υποχρεούνται να 
αναγράφουν μόνο τα ποσά των προκαταβολών και των πι¬ 
στώσεων, που χορηγήθηκαν στα μέλη των οργάνων τους 
που ασκούν διοίκηση, διεύθυνση ή εποπτεία, καθώς και 
τις υποχρεώσεις που αναλήφθηκαν { για λογαριασμό των 
προσώπων αυτών ως εγγυήσεις πόσης φύσεως. Οι πληρο¬ 
φορίες αυτές πρέπει να παρέχονται κατά συγκεντρωτικό 
τρόπο για κάθε κατηγορία. 

6. Η διάταξη της παραγρ. 8 του άρθρου 42ε του παρό¬ 
ντος εφαρμόζεται για τα πάγια περιουσιακά στοιχεία των 
λογαριασμών 9 και 10 του ενεργητικού. 

7. Τα πιστωτικά ιδρύματα παρέχουν επιπλέον και τις 
ακόλουθες πληροφορίες στο προσάρτημα: 

α) την ανάλυση των μεταβιβάσιμων τίτλων που αναγρά¬ 


φονται στους λογαριασμούς 5 έως 8 του ενεργητικού, 
ανάλογα με το αν είναι ή όχι εισηγμένοι στο χρηματιστή¬ 
ριο, 

β) την ανάλυση των μεταβιβάσιμων τίτλων που αναγρά¬ 
φονται στους λογαριασμούς 5 και 6 του ενεργητικού, ανά¬ 
λογα με το αν θεωρούνται ή όχι πάγια χρηματοπιστωτικά 
στοιχεία σύμφωνα με το άρθρο 127 παραγρ. 3, του παρό¬ 
ντος, καθώς επίσης και το κριτήριο που χρησιμοποιήθηκε 
για την διάκριση μεταξύ των δύο κατηγοριών κινητών 
αξιών, 

γ) ειδικά οι εταιρίες χρηματοδοτικής μίσθωσης (1.ΕΑ8- 
ΙΝΟ) και το ύψος των εργασιών τους κατανεμημένο με¬ 
ταξύ των σχετικών λογαριασμών του ισολογισμού, 
δ) την ανάλυση των λογαριασμών 13 του ενεργητικού 
και 4 του παθητικού, καθώς και των λογαριασμών 10 και 
16 των αποτελεσμάτων χρήσεως στα κύρια στοιχεία τους, 
αν αυτά έχουν σημασία για την αξιολόγηση των ετήσιων 
λογαριασμών. Πρέπει επιπλέον να δίδονται εξηγήσεις για 
το ύψος τους και για την φύση τους, 
ε) τα έξοδα προκαταβάλλονται για τα μειωμένης εξα¬ 
σφάλισης στοιχεία του παθητικού, από το πιστωτικό 
ίδρυμα, κατά την διάρκεια της χρήσεως, 

στ) το γεγονός ότι το ίδρυμα παρέχει σε τρίτους υπηρε¬ 
σίες διαχείρισης και εκπροσώπησης, εφόσον οι δραστη¬ 
ριότητες αυτές κατέχουν σημαντική έκταση σε σχέση με 
το σύνολο των δραστηριοτήτων του ιδρύματος, 
ζ) το συνολικό ποσό των στοιχείων του ενεργητικού και 
το συνολικό ποσό των στοιχείων του παθητικού που εκ¬ 
φράζονται σε ξένο νόμισμα αφού μετατραπούν σε εγχώριο 
νόμισμα, 

η) κατάσταση των ειδών προθεσμιακών εργασιών που 
εξακολουθούν να είναι εκκρεμείς κατά την ημέρα κλεισί¬ 
ματός του ισολογισμού, ειδικότερα με την ένδειξη, για 
κάθε τύπο πράξης, εάν πρόκειται για εργασίες των οποίων 
σημαντικό μέρος έχει δεσμευθεί για την κάλυψη των συ¬ 
νεπειών της διακύμανσης των επιτοκίων, των συναλλαγ¬ 
ματικών ισοτιμιών ή των τιμών αγοράς και εάν πρόκειται 
για εργασίες των οποίων σημαντικό μέρος αφορά εμπορι¬ 
κές πράξεις. Σε αυτούς τους τύπους πράξεως συμπερι- 
λαμβάνονται όλες οι εργασίες των οποίων τ’ απορρέοντα 
έσοδα ή έξοδα εμπίπτουν στο λογαριασμό 6 των αποτελε¬ 
σμάτων χρήσεως ως ιδία ξένο συνάλλαγμα, πολύτιμα μέ¬ 
ταλλα, μεταβιβάσιμοι τίτλοι, πιστοποιητικά καταθέσεων, 
λοιπά στοιχεία ενεργητικού. 

8. Το προσάρτημα καταρτίζεται σύμφωνα με την δομή 
του υποδείγματος των παραγρ. 4.1.502,4.1.503,4.1.504 
και 4.1.505 του ΠΔ 384/1992. Το περιεχόμενο του υπο¬ 
δείγματος αυτού συμπληρώνεται και προσαρμόζεται σύμ¬ 
φωνα με τις διατάξεις του παρόντος άρθρου.» 

ΤΜΗΜΑ VIII 

Ενοποιημένες οικονομικές καταστάσεις 
(ενοποιημένοι λογαριασμοί) των πιστωτικών ιδρυμάτων 

'Αρθρο 130 

(άρθρα 42 και 43 Οδηγίας 86/635/ΕΟΚ) 

1. Για την κατάρτιση των ενοποιημένων οικονομικών κα¬ 
ταστάσεων (ενοποιημένων λογαριασμών) και της ενοποιη¬ 
μένης εκθέσεως διαχειρίσεως των πιστωτικών ιδρυμάτων, 
εφαρμόζονται οι διατάξεις των άρθρων 90 παραγρ. 1 2 
εδ. α’ και β - και 3, 91, 93, 94, 95, 96, 97, 98, 100, 101, 

102,103,104,105,106,107,108 και 109 του παρόντος 

νόμου, που προστέθηκαν με το άρθρο 18 του ΠΔ 498/ 
1987, εφόσον στις επόμενες διατάξεις του άρθρου αυτού 
δεν ορίζεται διαφορετικά. 

2. Στην περίπτωση εφαρμογής της διατάξεως του άρ¬ 
θρου 97 παραγρ. 3 περιπτ. γ', όταν η θυγατρική επιχεί¬ 
ρηση, που δεν περιλαμβάνεται στην ενοποίηση, είναι πι¬ 
στωτικό ίδρυμα και οι μετοχές της είναι προσωρινά δε¬ 
σμευμένες λόγω παροχής χρηματικής ενισχύσεως προς το 
σκοπό της αναδιοργανώσεως ή της διασώσεως της θυγα¬ 
τρικής αυτής επιχειρήσεως, οι ετήσιες οικονομικές κατα¬ 
στάσεις της επιχειρήσεως αυτής επισυνάπτονται στις ενο- 
ποιημένες οικονομικές καταστάσεις και στο προσάρτημα 
παρέχονται πρόσθετες πληροφορίες σχετικά με την φύση 
και τους όρους της χρηματικής αυτής ενισχύσεως. 

3. Το άρθρο 98, με εξαίρεση την παραγρ. 2, εφαρμόζε¬ 
ται με την κατωτέρω επιφύλαξη: 

Όταν η μητρική επιχείρηση είναι πιστωτικό ίδρυμα και 
μία ή περισσότερες θυγατρικές επιχειρήσεις, που υπόκει- 
νται σε ενοποίηση, δεν είναι πιστωτικά ιδρύματα, οι θυγα¬ 
τρικές αυτές επιχειρήσεις συμπεριλαμβάνονται στην ενο¬ 
ποίηση εφόσον η κύρια δραστηριότητά τους συνίσταται σε 
τοποθετήσεις σε τίτλους ή στην άσκηση μιάς ή περισσοτέ¬ 
ρων από τις δραστηριότητες που αναφέρονται στα σημεία 
β' έως ιβ' του άρθρου 24, παραγρ. 1 του Ν. 2076/1992. 

4. Για την διάρθρωση των ενοποιημένων οικονομικών 
καταστάσεων: 

- εφαρμόζονται οι διατάξεις των άρθρων 112 και 114 
έως 126 

- οι διατάξεις του άρθρου 42ε παραγρ. 7 και 8 εφαρμό¬ 
ζονται για τα περιουσιακά στοιχεία που περιλαμβάνονται 
στους λογαριασμούς του ενεργητικού 9 και 10 του υπο¬ 
δείγματος ισολογισμού του άρθρου 113. 

5. Ως προς το περιεχόμενο του προσαρτήματος των 
ενοποιημένων οικονομικών καταστάσεων, η διάταξη του 
άρθρου 107 παραγρ. 1 περ. α' εφαρμόζεται με την επιφύ¬ 
λαξη των διατάξεων του άρθρου 129.» 

ΤΜΗΜΑ IX 
Δημοσιότητα 

Άρθρο 131 

(άρθρο 44 Οδηγίας 86/635/ΕΟΚ) 

1. Η δημοσιότητα των ετήσιων οικονομικών καταστά¬ 
σεων των πιστωτικών ιδρυμάτων πραγματοποιείται σύμ¬ 
φωνα με τις διατάξεις των άρθρων 7β παραγρ. 1 και 12 και 
43β παραγρ. 5. 

Οι μηνιαίες λογιστικές καταστάσεις των Τραπεζών και 
των υποκαταστημάτων των αλλοδαπών τραπεζών, δημο¬ 
σιεύονται υποχρεωτικά σε μιά ημερήσια καθαρά οικονο¬ 
μολογική εφημερίδα της Αθήνας και μία εβδομαδιαία οι¬ 
κονομολογική εφημερίδα, που εκδίδονται τουλάχιστον επί 
μία πενταετία συνεχώς. 

2. Για την δημοσίευση των ενοποιημένων οικονομικών 
καταστάσεων (ενοποιημένων λογαριασμών) των πιστωτι¬ 
κών ιδρυμάτων, εφαρμόζονται ανάλογα οι διατάξεις του 
άρθρου 109. 

3. Οι ετήσιες και ενοποιημένες οικονομικές καταστά¬ 
σεις (ετήσιοι και ενοποιημένοι λογαριασμοί) των πιστωτι¬ 
κών ιδρυμάτων, των οποίων υποκαταστήματα κατά την έν¬ 
νοια της περ. 3 του άρθρου 2 του Ν. 2076/1992 (ΦΕΚ 
τ.Α'/130) είναι εγκαταστημένα στην Ελλάδα, δημοσιεύο¬ 


νται και στην Ελλάδα, μεταφρασμένες στην ελληνική 
γλώσσα. Η δημοσιότητα πραγματοποιείται σύμφωνα με τις 
διατάξεις των προηγουμένων παραγράφων 1 και 2.» 

Άρθρο 5 

(Κωδ. Ν. 2190/1920 άρθρα 70α και 70β που προστέθη¬ 
καν με το άρθρο 42 του ΠΔ 409/1986 και τροποποιήθη¬ 
καν και αριθμήθηκαν σε άρθρα 111 και 112 με το άρθρο 
20 του ΠΔ 498/1987. Οδηγία 68/151/ΕΟΚ άρθρο 13. 
Οδηγία 78/855/ΕΟΚ άρθρο 32. Οδηγία 78/660/ΕΟΚ άρ¬ 
θρα 1 παραγρ. 2, 12 παραγρ. 2 και 53. Οδηγία 82/891/ 
ΕΟΚ άρθρο 26 παραγρ. 4. οδηγία 83/349/ΕΟΚ άρθρα 6 
παραγρ. 5,40 και 49 παραγρ. 2. Οδηγία 86/635/ΕΟΚ άρ¬ 
θρο 47). 

1 · Το άρθρο 111 «Τελικές διατάξεις» του Κωδ. Ν. 2190/ 
1920 αριθμείται σε άρθρο 132. 

2. Το άρθρο 112 «Μεταβατικές διατάξεις» του Κωδ. Ν. 
2190/20, αριθμείται σε άρθρο 133, οι δε παράγραφοι 1 
και 12 αυτού αντικαθίστανται ως εξής: 

«1. Οι διατάξεις των άρθρων 42α, 42β, 42γ, 42δ, 43 και 
43α, όπως ίσχυαν πριν από την αντικατάστασή τους με τα 
άρθρα 29, 30, 31, 32, 34 και 35 του ΠΔ 409/1986, με 
εξαίρεση τις διατάξεις περί δημοσιότητας των οικονομι¬ 
κών καταστάσεων, όπως διατυπώνονται αναμορφωμένες 
στο άρθρο 43β του παρόντος, διατηρούνται σε ισχύ και 
εφαρμόζονται από τις τραπεζικές επιχειρήσεις μέχρι την 
31 Δεκεμβρίου 1993. 

Τα πιστωτικά ιδρύματα του άρθρου 2 περιπτώσεις 1 και 
6 του Ν. 2076/1992 υποχρεούνται από την εταιρική 
χρήση που αρχίζει από 1ης Ιανουαρίου 1994 και μετά, να 
καταρτίζουν τις ετήσιες και ενοποιημένες οικονομικές κα¬ 
ταστάσεις και την έκθεση διαχειρίσεως, σύμφωνα με τις 
διατάξεις των άρθρων 110 έως 131 του παρόντος.» 

«12. Οι διατάξεις του παρόντος νόμου, που αναφέρο- 
νται στις ενοποιημένες οικονομικές καταστάσεις, δεν 
εφαρμόζονται στις τραπεζικές επιχειρήσεις και τα άλλα 
πιστωτικά ιδρύματα μέχρι 31 Δεκεμβρίου 1993. Από τις 
εταιρικές χρήσεις που αρχίζουν από την 1η Ιανουαρίου 
1994 και μετά για τις επιχειρήσεις και τα ιδρύματα αυτά 
εφαρμόζεται το άρθρο 130.» 

Άρθρο 6 

Καταργείται κάθε διάταξη που είναι αντίθετη με τις δια¬ 
τάξεις του παρόντος Π.Δ. ή ρυθμίζει θέματα που ρυθμίζο¬ 
νται απ’ αυτές. 

Άρθρο 7 

Η ισχύς των διατάξεων του παρόντος Προεδρικού Δια¬ 
τάγματος αρχίζει: 

- του άρθρου 2 από της δημοσιεύσεως στην Εφημερίδα 
της Κυβερνήσεως, 

- των λοιπών διατάξεων από τις εταιρικές χρήσεις που 
αρχίζουν από 1 ης Ιανουαρίου 1994 και μετά, εκτός αν ορί¬ 
ζεται από αυτές διαφορετικά. 

Στον Υπουργό Εμπορίου αναθέτουμε τη δημοσίευση 
και εκτέλεση αυτού Προεδρικού Διατάγματος. 

Αθήνα, 28 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

ΕΜΠΟΡΙΟΥ 

ΚΩΝ. ΣΗΜΙΤΗΣ 

Α ΠΟΦΑΣΕΙ Σ 

(3) 

Τροποποίηση της ΠΔ/ΤΕ 2325/2.8.94. 

Πράξη Διοικητή αριθ. 2342/24.11.94 

(Αρθρ. 1 τουΝ. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) την ΠΔ/ΤΕ 2325/2.8.94 σχετικά με το δανεισμό σε 
συνάλλαγμα κατοίκων από πιστωτικά ιδρύματα που λει¬ 
τουργούν στην Ελλάδα και από μη κατοίκους στα πλαίσια 
των ΠΔ 96/23.3.94 και 104/14.5.94, αποφάσισε: 

Να τροποποιήσει την ΠΔ/ΤΕ 2325/2.8.94 ως εξής: 

Αντικαθίσταται η παρ. 3 του κεφ. Α της ΠΔ/ΤΕ 2325/ 
2.8.94 ως ακολούθως: 

«3. Το προϊόν του δανείου μπορεί να διατεθεί και απευ¬ 
θείας στο εξωτερικό μέσω της δανεΐστριας τράπεζας για 
τους σκοπούς που αναφέρονται στη δανειακή σύμβαση ή 
να κατατεθεί σε λογαριασμό συναλλάγματος στην εν λόγω 
τράπεζα.] 

Επιτρέπεται η μεταφορά του συναλλάγματος από τη δα- 
νείστρια ή τη μεσολαβούσα τράπεζα (κεφ. Β1) και η κατά¬ 
θεση του σε άλλες τράπεζες καθόλη τη διάρκεια του δα¬ 
νείου. 

Οι τράπεζες στις οποίες τηρούνται οι ως άνω λογαρια¬ 
σμοί έχουν την υποχρέωση να διαβιβάζουν στη δανείστρια 
ή μεσολαβούσα τράπεζα η οποία τηρεί το σχετικό φά- 
κελλο και έχει την ευθύνη της συναλλαγματικής εξυπηρέ¬ 
τησης του δανείου τις βεβαιώσεις αγοράς συναλλάγμα¬ 
τος, αφού προηγουμένως ακυρωθούν, στις οποίες οι τρά¬ 
πεζες θα αναγράφουν, κατά την έκδοσή τους, ότι το δραχ- 
μοποιούμενο συνάλλαγμα αφορά το δάνειο που έχει συνα- 
φθεί σύμφωνα με την παρούσα Πράξη καθώς και τα παρα¬ 
στατικά χρησιμοποίησης του δανείου. 

Η υποβολή των ως άνω Β.Α.Σ. και παραστατικών θα γί¬ 
νεται είτε κατά την τελευταία ανάληψη των ποσών που 
έχουν κατατεθεί σύμφωνα με τα ανωτέρω, είτε πριν από 
τη λήξη του δανείου. 

Η διαχείριση του σχετικού συναλλάγματος θα γίνεται 
ελεύθερα από τις τράπεζες». 

Κατά τα λοιπά οι διατάξεις της ΠΔ/ΤΕ 2325/2.8.94 πα¬ 
ραμένουν αμετάβλητες. 

Από τις διατάξεις της παρούσης Πράξης δεν προκαλεί- 
ται δαπάνη σε βάρος του κρατικού προϋπολογισμού. 


Η Πράξη αυτή να δημοσιευθεί στην Εφημερίδα της Κΰ- 
βερνήσεως. 

Ο Διοικητής 
Λ. ΠΑΠΑΔΗΜΟΣ 

-♦- 

(4) 

Κατάργηση της δυνατότητας επένδυσης σε έντοκα 
γραμμάτια του Δημοσίου τμήματος των εντόκων υπο¬ 
χρεωτικών καταθέσεων των τραπεζών στην Τράπεζα 
της Ελλάδος. 

Πράξη Διοικητή αριθ. 2343/24.11.94 
( Αρθρ. 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 
β) την ΠΔ/ΤΕ 1645α/30.11.89, 
γ) τις διατάξεις του άρθρου 104Α της Συνθήκης για την 
Ευρωπαϊκή Ένωση που αφορούν στην προνομιακή πρό¬ 
σβαση των Δημοσίων Αρχών στα χρηματοπιστωτικά ιδρύ¬ 
ματα, αποφάσισε: 

Να καταργήσει την ΠΔ/ΤΕ 1645α/30.11.89, με την 
οποία παρασχέθηκε στις τράπεζες η δυνατότητα επενδύ- 
σεως σε έντοκα γραμμάτια του Δημοσίου, τμήματος των 
εντόκων υποχρεωτικών τους καταθέσεων στην Τράπεζα 
της Ελλάδος. 

Τα ήδη επενδεδυμένα σε έντοκα γραμμάτια ποσά μετά- 
φέρονται κατά τη λήξη των εντόκων γραμματίων στους λο¬ 
γαριασμούς από τους οποίους αντλήθηκαν. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
Λ. ΠΑΠΑΔΗΜΟΣ 

-♦- 

(5) 

Έγκριση ίδρυσης και λειτουργίας στην Ελλάδα Γρα¬ 
φείου Αντιπροσωπείας της αλλοδαπής τράπεζας ΡίιίΙίρ- 
ρίπβ ΟοΓπητβτααΙ Ιηΐβτηαΰοηεϋ ΒβηΚ με έδρα την Μανίλα 
των Φιλιππινών. 

(Συνεδρίαση 548/9.11.94, θέμα 25) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την από 23.5.94 (ΑΠ 13020) αίτηση της αλλοδαπής 
τράπεζας ΡίιίΙίρρίηβ ΟοπνηβΓαεΙ ΙηΙβτηεΙίοηεΙ ΒεηΚ, με την 
οποία ζητεί την έγκριση ίδρυσης και λειτουργίας Γ ραφείου 
Αντιπροσωπείας στην Αθήνα, οι εργασίες του οποίου θα 
αποβλέπουν στη στενότερη συνεργασία της αλλοδαπής 
τράπεζας με ελληνικές τράπεζες, επιχειρήσεις κ.λπ. και 
στην εκπροσώπηση γενικά των συμφερόντων της στην 
Ελλάδα, αποφάσισε, να εγκρίνει την ίδρυση και λειτουρ- 
γρία στην Αθήνα Γ ραφείου Αντιπροσωπείας από την αλλο¬ 
δαπή τράπεζα ΡΓιϊΙίρρϊπβ ΟοΓππτβΓααΙ ΙηίβτηαΙίοπεΙ ΒεηΚ με 
τους πιο κάτω όρους: 

1. Οι εργασίες του Γ ραφείου θα αφορούν αποκλειστικά 
τις εξής δραστηριότητες: 

α) Συλλογή οικονομικών και εμπορικών πληροφοριών 

για λογαριασμό του Κεντρικού Καταστήματος, των Υπο¬ 
καταστημάτων και πελατών της αλλοδαπής τράπεζας. 

β) Ανάληψη πρωτοβουλιών για την ανάπτυξη της συνερ¬ 
γασίας μεταξύ της αλλοδαπής τράπεζας και των ελληνι¬ 
κών τραπεζών και επιχειρήσεων σε τομείς χρηματοπιστω¬ 
τικής δραστηριότητας, καθώς και σύνταξη μελετών για την 
προώθηση επιχειρηματικών δραστηριοτήτων από ελληνι- 
κούς και αλλοδαπούς οίκους, Μ 

γ) Εκπροσώπηση των συμφερόντων της τράπεζας στην 
Ελλάδα. 

2. Το Γραφείο Αντιπροσωπείας σε καμμία περίπτωση 
δεν επιτρέπεται να ασκεί τραπεζικές εργασίες οποιοσδή¬ 
ποτε μορφής. 

3. Οι αναγκαίες δαπάνες για την λειτουργία του Γρα¬ 
φείου και για τη μισθοδοσία του προσωπικού θα καλύπτο¬ 
νται με συνάλλαγμα που θα εισάγεται για το σκοπό αυτό 
από το εξωτερικό. 

4. Η εν λόγω τράπεζα έχει υποχρέωση μέσα σε δεκαπέ¬ 
ντε (15) ημέρες από την έναρξη λειτουργίας του ανωτέρω 
Γραφείου Αντιπροσωπείας να την αναγγείλει στην Τρά¬ 


πεζα Ελλάδος (Δ/νση Νομισματικής Πολιτικής και Τραπε¬ 
ζικών Εργασιών) προσδιορίζοντας την ακριβή διεύθυνση 
του τόπου εγκατάστασής του. 

5. Πριν από την έναρξη λειτουργίας του Γ ραφείου Αντι¬ 
προσωπείας η ΡίιϊΠρρϊπβ ΟοιπιπβτάαΙ ΙηΙβτπείίοηβΙ ΒεηΚ θα 
ανακοινώσει στην Τράπεζα της Ελλάδος, την ταυτότητα 
του προσώπου που θα είναι υπεύθυνο για την διεύθυνση 
και λειτουργία του προαναφερόμενου Γ ραφείου. 

Η Τράπεζα της Ελλάδος δικαιούται να αρνηθεί τον διο¬ 
ρισμό του εν λόγω προσώπου εφόσον κρίνει ότι δεν είναι 
κατάλληλο για την διεύθυνση του Γραφείου Αντιπροσω¬ 
πείας. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 
Αθήνα, 24 Νοεμβρίου 1994 
Ο Γραμματέας 
Π. ΚΥΡΙΑΚΟΠΟΥ ΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



